Vicente Aleixandre
Store norske leksikon,Språk og litteratur,Litteratur i verden,Europa,Spanias litteratur,Spanias litteratur på 1900-tallet
Vicente Aleixandre var en spansk dikter, som sammen med blant andre Federico García Lorca hører til den såkalte 1927-generasjonen.
Aleixandres første diktsamlinger har et visst surrealistisk preg. I hans senere diktning kommer det til uttrykk en panteistisk livsfølelse, der dikteren viser dyp solidaritet med verden omkring ham, både den levende og den livløse. For Aleixandre fører den fysiske kjærlighet, likeså vel som døden, til gjenforening med altet: La destrucción o el amor (1935; norsk gjendiktning Undergang eller kjærlighet, 1978); Sombra del paraíso (1944; svensk oversettelse Paradisets skugga, 1974), Nacimiento último (1953).Senere diktsamlinger som Historia del corazón (1954; dansk oversettelse Hjertets historie, 1981) og En un vasto dominio (1962) bæres oppe av et sterkere etisk og sosialt engasjement. Poemas de la consumación (1968) og Diálogos del conocimiento (1974; svensk oversettelse Insiktens dialoger, 1981) er preget av alderdommens rolige innsikt.Aleixandre øvde sterk innflytelse på etterkrigstidens diktere i Spania og i en viss utstrekning også i det spanskspråklige Latin- og Sør-Amerika. Han fikk Nobelprisen i litteratur i 1977. Les mer i Store norske leksikon Spanias litteratur Spanias historie Spanias samtidshistorie Eksterne lenker Nobelstiftelsens presentasjon av Vicente Aleixandre  Aleixandre i Real Academia de la Historia (spansk)  Aleixandre i Biografías y Vidas (spansk)  Aleixandre i Cervantes-biblioteket (spansk)  Generation of 1927 i Britannica (engelsk)  Aleixandre på norsk: Undergang eller kjærlighet (Nasjonalbiblioteket)  Aleixandre på norsk: Spanske stemme. Dikt fra spansk middelalder til vår tid (Nasjonalbiblioteket)  Aleixandre på norsk: Spansk lyre. Dikt fra det 19. og 20. århundre (Nasjonalbiblioteket)